Dambrava (Ščiutinas)
Dambrava arba Dembrava (blrs. Дэмбрава, rus. Демброво) – agromiestelis Baltarusijoje, Gardino srityje, Ščiutino rajone; apylinkės centras. Yra ~20 km į vakarus nuo Ščiutino, prie Spušos (Spušankos) upelio. Keliai į Ščiutiną, Skidlių, Astryną. Yra katalikų Švč. Trejybės bažnyčia (XVIII a.), Šv. Jono stačiatikių cerkvė (XIX a.), dvaro rūmai ir parko fragmentai. Veikia vid. mokykla, ligoninė, paštas.